Клод Маккей
Ако ни чака смърт

Превод от английски: Леда Милева, —

chitanka.info

Ако ни чака смърт, то нека не умрем

като подгонен дивеч в планината

и нека вой на псета като присмех не звучи

над участта ни прокълната.

Ако ни чака смърт — о, нека да умрем достойно.

Кръвта ни ненапразно ще изтече тогава

и враговете ни — макар и да сме мъртви,

ще бъдат длъжни да ни уважават.

О, черни братя. Да излезем срещу общия ни враг,

на брой сме малко — смела да е нашата атака.

За хилядите удари — един, последен.

Какво, че гроб открит ни чака?

Като мъже смъртта да срещнем, лице в лице,

ранени, обградени, но с вдигнати за бой ръце.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.